Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7255

7. cikk A harmadik országból a Kanári-szigetekre, valamint a Ceutára és Melillára érkező áruk behozatalára vonatkozó vámok és azokkal azonos hatású díjak, illetve kereskedelmi szabályozás nem lehet kevésbé kedvező, mint az, amelyet a Közösség nemzetközi kötelezettségvállalásai vagy kedvezményes szabályozásai értelmében e harmadik országgal szemben alkalmaz, feltéve, hogy ugyanaz a harmadik ország a Kanári-szigetekről, valamint a Ceutáról és Melilláról származó behozatalra ugyanazt az elbánást alkalmazza, mint amelyet a Közösségnek nyújt. Az ilyen harmadik országból a Kanári-szigetekre, valamint Ceutára és Melillára érkező áruk tekintetében a behozatalra alkalmazott szabályozás azonban nem lehet kedvezőbb, mint a Közösség vámterületéről származó termékek behozatala tekintetében alkalmazott szabályozás.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes